**PRESSEMELDING**

**Optimera lanserer Montér-garasje**

**for store kjøretøyer**

**(Oslo, 19. juni 2013): Eiere av større nyttekjøretøyer og landbruksmaskiner har måttet bla over garasjeannonser fordi garasjene har vært designet for privatmarkedet. Behovet har ikke vært mindre av den grunn. Det har Optimera tatt konsekvensen av ved å lansere to garasjer for gårdbrukere og andre med røsligere kjøretøyer enn villa-eiere.**

Montérs garasjeserie har fått et solid fotfeste i garasjemarkedet. Montér Garasjen er bygd rundt mer enn bare konkurransedyktige priser. Garasjekunden kan selv sjonglere med garasjetyper og materialvalg på Montérs garasjekalkulator på Internett og utforme favorittgarasjen sin helt frem til ferdige tegninger.

– Vi kunne hatt en ”bestill”-knapp på kalkulatoren, sier Pål Erichsen, kategorisjef for trelast og plater i Optimera. – Men, vi ønsker at garasjebyggeren skal få kvalitetssikret planene sine hos selvbyggerservice i et av våre 85 byggevarehus. Derfor skjer den endelige bestillingen der.

Nytt av året er garasjemodellene Idun og Brage som er utviklet for gårdbrukere og andre med behov for ekstra plass. Idun er designet etter inspirasjon av de velkjente og kjære, norske driftsbygningene som ofte er rød- og hvitmalte. Brage har et enklere, mer funksjonalistisk og nøytralt design.

– Garasjekalkulatoren gjør det mulig å prøve seg frem med forskjellige garasjeporter, dører, vinduer og andre detaljer. Dessuten kommer maling som kjent i alle farger. Det gjør Idun og Brage til aktuelle valg for folk som ønsker ekstra plass plass, enten det handler om en hobby, nyttekjøretøy eller landbruksmaskiner, sier Erichsen.

*Montér er Optimeras kjedekonsept for gjør-det-selv-markedet, byggmestere og håndverkere. Optimera er Norges største aktør innen salg og distribusjon av byggevarer, trelast og interiør med 95 utsalgssteder, 2000 ansatte og nærmere 7 milliarder i omsetning. Virksomheten innbefatter Optimera Proff, Optimera Handel, Optimera Byggsystemer og kjedene Montér og Trend. Montér, Norges største byggevarekjede, er Optimeras kjedekonsept for gjør-det-selv-markedet, byggmestere og håndverkere. Optimera er en del av det internasjonale konsernet Saint-Gobain som har 190000 medarbeidere i 64 land og er Europas største distributør av byggevarer.*

For nærmere informasjon, vennligst kontakt kategorisjef Pål Erichsen på telefon 95 25 96 60.